Erlend Mørch

Erlend Andreas Mørch (født i 1994) er en norsk komiker, tekstforfatter og journalist fra Oppsal i Oslo. 

Mørch dukket først opp som del av humorkollektivet Humornieu i 2014 med blant annet Morten Ramm, der han har medvirket med produksjon av sketsjer som publiseres på YouTube. Fra 2017 til 2020 var han ansatt i kulturavisen Natt&Dag, der han i 2017 og 2019 bidro til videoreportasjer om stortingsvalget. Mørch var sammen med Steinar Klouman Hallert manusforfattere og skapere av TV-serien Sigurd fåkke pult i 2020. For serien ble han nominert til Gullruten 2020 i klassen beste manus TV-serie sammen med  og Klouman Hallert. I 2021 laget han YouTube-serien Erlend og Stortingsvalget sammen med Klouman Hallert og Javad El Bakali på sin egen YouTube-kanal. Sammen med Klouman Hallert ble han nominert til Gullruten 2023 i klassen beste programleder underholdning for TV-serien Erlend og Steinar hjelper deg.

Mørch kringkaster spill og annet på videostrømmingssplattformen Twitch. Mørch leder en ukentlig podcast ved navn Radio Mørch. 

I juli 2023 ble det kjent at Mørch og Klouman Hallert skulle produsere innhold for NRK. Mørchs uavhengige podcast Radio Mørch ble deretter en del av NRK Radio. Høsten 2023 startet Mørch og Klouman Hallert podcasten Både Erlend og Steinar, en podcast hvor "to venner bombarderer hverandre med tankeeksperimenter. En tenketank for folk med lav intelligens."

Filmografi

Fjernsyn

Film

Musikkvideo

Referanser

Eksterne lenker 
 
 
 

Norske skuespillere
Norske tekstforfattere
Norske journalister
Norske komikere
Norske standupkomikere
Youtubere fra Norge
Personer fra Oslo
Alumni fra Elvebakken videregående skole
Fødselsdato ikke oppgitt
Norske podkastere